Gojira no Gyakushū

Gojira no Gyakushū, tamién conocida como Godzilla Raids Again (nome dau por Tōhō) o Gigantis, the Fire Monster (nome escoyíu pa la estrena nos Estaos Xuníos), ye la segunda película de Godzilla y la primera onde s'enfrenta a otro kaiuu, convirtiéndose llueu no habitual.

 Argumentu 
Dos pilotos, Tsukioka y Kobayashi, anden a la cata de báramos de pexes pa una compaña d'Osaka cuando l'avión d'ún d'ellos da problemes y los obliga a aterrizar cerca de la islla Iwato. Ellí tropiecen a Godzilla enfrentándose a otru monstruuñ. Avisen a les autoridaes y darréu'l doctor Yamane confirma qu'esti Godzilla ye otru miembru de la mesma especie, y que l'otru ha ser un anquilosauriu que denomen Anguirus. Cuando Godzilla ataca Osaka, y siguiendo les instrucciones de Yamane, l'exércitu tenta d'alloñalu con bengales por nun tener arma dala pa vencelu.

Mentanto, unos presos que tresporten nun furgón amotínense y, fuxendo de la policía, estrapayen el furgón nuna fábrica y entamen un fueu tremendo. El fueu atraye a Godzilla más que les bengales, y entós apaez Anguirus y engárriase con él. Godzilla mata l'anquilosauriu y métese pa la mar.

Tsukioka y Kobayashi, agora en Hokkaido, oyen que Godzilla fundió ún de los barcos de la compaña y empiecen a buscalu. Tsukioka ve a Godzilla a la vera d'una islla xelada y da l'alerta, Kobayashi tenta d'acabar con él bombardiándolu y muerre al algamalu l'aliendu atómicu del monstruu. Los militares bombardien un monte, medio enterrando a Godzilla con un ádene, y Tsukioka peracaba'l trabayu.

 Referencies 

 Enllaces esternos